text: Fødevareminister vil lytte til MRSA-eksperter
  17 november 2016 kl. 08.31
  Fødevareminister Esben Lunde Larsen (V) vil genindkalde sit MRSA-ekspertpanel.
  Ministeren var onsdag kaldt i samråd i Folketingets miljø- og fødevareudvalg.. Her skulle han forklare fødevarestyrelsens rolle i hele sagen om svine-MRSA. 
  Esben Lunde Larsen oplyste i samrådet, at han nu vil indkalde et panel af eksperter.
  Deres opgave er at finde ud af, hvordan man undgår at MRSA-bakterien fortsætter med at sprede sig i det danske landbrug.
   Esben Lunde Larsen , fødevareminister (V): "- Der er jo ikke gjort nok, når man kan konstatere, at spredningen af MRSA fra 2011 til 2014 er gået fra 16 til 68 procent"
  - Der er jo ikke gjort nok, når man kan konstatere, at spredningen af MRSA fra 2011 til 2014 er gået fra 16 til 68 procent, siger fødevareminister Esben Lunde Larsen efter samrådet.
  
  